OpenLLM-France/wikimedia huggingface dataset:
# Paxillus filamentosus

Paxillus filamentosus Paxillaceae familiakoonddo espezie bat da. Haltzak hazten diren ibaien eta erreken ertzetako espeziea da. Paxillus involutus perretxikoarekin gertatu zen bezala, oraindik ere zenbait gidatan jangarri gisa agertzen da, baina haren toxina hemolitiko eta termolabilak ditu. Hilgarria izan daiteke.

## Deskribapena

Kapela: 4 eta 8 cm arteko diametrokoa. Lehenik ganbila, gero laua eta azkenik hondoratua edo inbutu itxurakoa. Ertza oso kiribildua gaztetan, helduak makur edo zuzen, mehea, nahiko erregularra, batzuetan nahiko ildaskatua. Azala bereizgarria, nahiko lodia, es oso irmoa, hezetasunean likatsu samarra, distiratsua eguraldi lehorrean. Arre-oliba kolorekoa orban ilunagoekin. Hasieran leuna eta ondoren urratua edo ezkataz estalia.
Orriak: Oso estu, desberdinak, urkilatuak, elkartuak, meheak, okertuak, dekurrenteak, kapelatik bereizten errazak, kolore horixkakoak eta ondoren hori-ardo kolorekoak, marroi-arreez zikinduak kaltetutako eremuetan.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Orrien antzeko kolorekoa, eszentriko samarra, batzuetan kurbatua, oinarrian meheagoa.
Haragia: Sufre-hori kolore bizikoa, airearekin kontaktuan arre kolorea hartuaz joaten da. Zapore gazi-antzekoa eta usain ahulekoa.
Etimologia:

## Toxikotasuna

Gordinik janez gero hilgarria izan daiteke, Paxillus involutus bezala.

### Nahasketa arriskua

Paxillus involutus perretxikoarekin, oso antzekoa da, baina hau handiagoa da eta ez da haltzetan bakarrik ateratzen.

## Sasoia eta lekua

Udazkenean agertzen da haltzen azpian, batez ere ibaiertzetan badaude.

### Banaketa eremua

Europa, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 88 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 178. or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 471 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q4458295
* Multimedia: Paxillus filamentosus / Q4458295
# Paxina queletii

Paxina queletii edo Helvella queletii Helvellaceae familiako onddo espezie bat da. Ez kontsumitzea gomendatzen da.
Sinonimoak: Helvella solitaria, Peziza solitaria, Acetabula queleti.

## Deskribapena

Kapela: 3 eta 6 cm bitartekoa, alboetatik estutua, kopa itxuran, hasieran ertza biribilduta, gero zabaldu egiten da eta ertza urratu egiten zaio. Himenioa leuna du, zahartzean uhindua, arre argi koloretik gris-arre ilunera doan kolorekoa. Kanpoko aldea zurixka edo gris-okre kolorekoa, iletsua eta ertzerantz feltro nabarmenarekin.
Hanka: Nahiko luzea, zilindriko samarra, oinarrirantz lodixeagoa, kapelan pixka bat luzetara luzatzen diren saihets batzuekin, grisa edo okre-zurixka kolorekoa, gorantz iletsua, barnehutsa edo zertxobait leizetsua.
Haragia: Argizari-mintzezkoa, zuria, ale gazteetan arrosara biratuz, oinetik gertu ebakitzen denean. Usain eta zapore gabea.
Etimologia: Helvella hitza latinetik dator, eta lekale, barazkiak, esan nahi du, oro har, belar usaintsua. Queletii epitetoa pertsona izenetik dator

## Jangarritasuna

Ezezaguna.

### Nahasketa arriskua

Cyathipodia villosa delakoarekin nahas daiteke, honen oinak gehienetan ez ditu luzetarako ildoak izaten.

## Sasoia eta lekua

Udaberrian eta udan. Bakarrik edo taldeetan basoetan, sasi azpian, lur buztintsuetan eta karetsuetan. Urria.

### Banaketa eremua

Kanada, Ameriketako Estatu Batuak, Mexiko, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 729 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 541 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.

## Kanpo estekak

* Datuak: Q5710672
* Multimedia: Helvella queletii / Q5710672
# Paxintxi

Paxintxiak, pazientxiak, patxintxiak edo paxientxiak gaileta txiki eta biribilak dira, titiburu itxurakoak. Katalunian sortu ziren lehen aldiz eta bertan pets de monja (literalki, moja puzkerrak) edo sospirs de noia (neskatxa hasperenak) deitzen dira. Gaztelaniaz ere pedos de monja deitzen dira, baina badago Almazánen egiten den antzeko gaileta bat Paciencias izena duena.

## Historia

Tradizioak dio XIX. mendean italiar gozogile batek sortu zituela Bartzelonan. Hasierako izena pit de monja zen, hau da, "moja titia", duten titi itxura dela eta. Denborarekin, pit hitza (titi) aldatu zen eta pet (puzker) hitza erabiltzen hasi zen, sexu aipamenak ekiditeko.

## Errezeta

* 5 arrautza
* 300 gramo azukre
* Limoi azala
* 200 gramo irin
* Gurina
Arrautzak ondo irabiatu behar dira azukrearekin, kolore zurixka hartzen duten arte. Ondoren, limoi azala birrindua botatzen zaio, irinarekin batera, eta berriro irabiatu behar da espatula batekin. Masa hori manga batean jarri eta menditxo txikiak egiten dira gurineztatutako labe plaka batean. Labean 180ºtan egin behar dira, kolorea hartzen duten arte.

## Erreferentziak

* ↑ Euskaltzaindia. (Noiz kontsultatua: 2018-01-27).

## Kanpo estekak

* Datuak: Q9058863
# Pawłowiczki udalerria

Pawłowiczki Poloniako Opoleko voivoderriko landa-udalerri bat da, Kędzierzyn-Koźle barrutian kokatuta. 153,53 km²ko azalera du eta 2017ko datuen arabera 7682 biztanle zituen.

## Kanpo estekak

* Udalaren webgunea
* Datuak: Q2529082
* Multimedia: Gmina Pawłowiczki / Q2529082
ieaOpoleko voivoderriko udalerriak :
# Pax (Mendebaldeko Virginia)

Pax Ameriketako Estatu Batuetako inkorporatutako herri bat da. Fayette konderrian dago, Mendebaldeko Virginia estatuan. 136 biztanle ditu, 0,776762 kilometro koadroko azaleran banatuta.

## Ikus, gainera

* Fayette konderrian

## Kanpo estekak

* Datuak: Q3314497
* Multimedia: Pax, West Virginia / Q3314497
# Pax Romana

Pax Romana (euskaraz, «erromatar bakea»), Erromatar Inperioaren mende zeuden lurraldeetan ezarritako bake-garaia, K.a. 29. urtetik K.o. 180. urtera arteko denboraldia.
Zesar Augustok bakea ezarri zuen, erromatar administrazioaren eta lege-sistemaren bidez, lehenago gatazkak izan zituzten buruzagi, tribu, errege edo hiri etsaien artean, besteak beste, Greziako polisen edo galiar tribuen artean.
Bakea Erromatar Inperioaren barruan ezarri zen, noski; inperioaren mugetan, ordea, borrokan segitu zuten tokian tokiko herriekin, germaniarrekin eta partiarrekin, adibidez.
Lehen enperadoreak, Zesar Augustok, ezarri zuen Pax Romana; hori dela eta, Pax Augusta ere deitzen zaio. Zesar Augusto enperadoreak Janoko tenpluko ateak itxi omen zituen K.a. 24. urtean, ustez kantabriarrak eta asturiarrak garaitu zituenean. Egiaz, K.a. 19. urtera arte segitu zuten kantabriarren aurkako gerrek, baina K.a. 29. urtea jotzen da Pax Romana denboraldiaren hasieratzat, orduan aldarrikatu baitzuen Zesarrek ofizialki gerra zibilen amaiera. Bakealdiaren bukaera, berriz, K.o. 180. urtea jotzen da, Marko Aurelio enperadorearen heriotza-urtea.
Bake-garai honen loraldia Antoniar leinua izan zen (K.o. 96-192). Erromatar Inperioak II. mendean izan zuen hedadura handiena: mendebaldean, Ozeano Atlantikotik hasi, eta, mendebaldean, Tigris ibairaino. Merkataritzari dagokionez, gero eta seguruagoak ziren komunikabideak, eta horrek mesede egin zion egoera ekonomikoari. Hiriak edertu egin ziren, eta kultura-jarduera aberastu.

## Kanpo estekak

* Datuak: Q75207
# Paxico (Kansas)

Paxico Kansasko hiri bat da. Wabaunsee konderrian kokatua dago. 2010ean 221 biztanle zituen, 0,36 kilometro koadrotan banatuta.

## Ikus, gainera

* Wabaunsee konderria

## Kanpo estekak

* Datuak: Q1988237
* Multimedia: Paxico, Kansas / Q1988237
# Pax Mongolica

Pax Mongolica edo mongoliar bakea Mongolen Inperioaren konkisten ostean, XIII. eta XIV. mendeetan Eurasiako lurretan arlo sozialean, kulturalean eta ekonomikoan ondorio egonkorreko garaia izendatzeko mendebaldeko adituek sortutako esapidea da, Pax Romana (erromatar bakea) hitza gogoan.
Izan ere, Genghis Khanen konkistek Mendebaldea eta Ekialdea lotu zituzten, bere agindupeko lurraldea Asiako hego-ekialdetik Europako ekialdera baitzihoan. Hortaz, bakea iritsi zenean, Eurasiako bi mutur horiek lurrez konektatzeko aukera eman zuen inperioak. Hala, Zetaren Bidea sortu zen, zeinek Txina eta Europa uztartzen zituen.

## Kanpo estekak

* Datuak: Q1473258
# Paxa

Paxa azpiko arropa elastiko bat da, gerria eta pelbisa estali eta estutu egiten dituena. Bereziki emakumeek janzten dute; hala ere, maiz, gizon nahiz emakumeen jantzi terapeutikotzat erabiltzen da, lunbalgia eta beste afekzio batzuk arintzeko.

## Kanpo estekak

* Datuak: Q676245
* Multimedia: Girdles / Q676245
# Panje poni

Panje ponia, (errusieraz: Panjeskaya), Europan, Errusia eta Ukrainiatik Poloniaraino hedatzen den zaldi arraza bat da. Bere tamaina zein beste hainbat ezaugarriengatik ponien sailkapen taldean sartzen da.
Zaldi hau oso erabilia izan da nekazal munduan Ekialdeko Europan. Hainbat unetan beste zaldi arrazekin nahastuak izan dira, arabiar zaldiekin esate baterako. Bigarren mundu gerran Poloniatik ekarritako konik zaldiekin nahastu ziren baita ere.
Oso zaldi talde heterogenoa da, nahiz eta gehienek ezaugarri amankomunak izan. Dena den, hainbat adituek arrazaz baino zaldi mota bat dela diote.
Arrazaren oinarrian Poloniako Konick zaldia, Hutsul ponia eta Albaniako ponia daude. Bereziki konick poniak aipatzen dira arrazaren oinarri gisa.

## Erreferentziak

* ↑ https://web.archive.org/web/20080224155250/http://www.pferde-rassen.de/rassen/p/PanjePferd.htm
* ↑ http://www.theequinest.com/breeds/panje/

## Kanpo estekak

(Ingelesez) Arrazari buruzko artikuloa
* Datuak: Q2049536
* Multimedia: Panje (horse) / Q2049536
# Panji barrutia

Panji barrutia (txinera tradizionalez: 潘集区) Txinako barruti bat da, Huainan barruan. Azken zentsuaren arabera 395.684 biztanle zituen 598.33 azaleran banatuta.

## Kanpo estekak

* Datuak: Q1197972
* Multimedia: Panji District / Q1197972
# Panjin

Panjin (txinera sinplifikatuz: 盘锦; pinyineraz: Pánjǐn), Liaoning probintzian kokatutako prefektura mailako hiria da. Guztira, 1.243.000 biztanle inguru dauzka 2004ko erroldaren arabera eta 4.071 kilometro koadroko azalera.

## Inguru naturala eta kokapena

Prefektura mailako Panjin hiriaren mugakideak honakoak dira: Jinzhou iparralde eta mendebaldean, Itsaso Horia hegoaldean, Anshan ekialdean, eta Yingkou hego-ekialdean.

## Banaketa administratiboa

* Shuangtaizi Barrutia (双台子区)
* Xinglongtai Barrutia (兴隆台区)
* Panshan Konderria (盘山县)
* Dawa Konderria (大洼县)

## Ikus, gainera

* Liaoning probintziaren banaketa administratiboa

## Kanpo estekak

* (Txineraz) Panjin hiriko gobernuaren webgunea.
* Datuak: Q75230
* Multimedia: Panjin / Q75230
# Panjshir harana

Panjshir harana (paxtuneraz: درهٔ پنجشير‎, Dare-ye Panjšēr, literalki Bost Lehoien harana) Afganistango iparraldean dagoen bailara bat da, Kabuletik 150 kilometrora eta Hindu Kush mendietatik gertu. Panjshir ibaiak erdibitzen du. Bertan 100.000 pertsona baino gehiago bizi dira, tartean tajik etniako Afganistango talderik handiena. 2004tik aurrera, Afganistango Errepublika Islamiarra sortu zenean, Panjshir probintziaren muinean bilakatu zen, lehenago Parwan probintziaren parte izanik.
Afganistango Errepublika Demokratikoaren garaian, bertan Gobernuaren indarrek eta Sobietar indarrek mujahidinen aurkako Panjshir ofentsiba egin zuten, Afganistango gerraren baitan, 1980 eta 1985 artean. Ahmad Shah Massoud komandante lokalak bailara babestu zuen eta lortu zuen sobietarrek ez hartzea. Afganistango Gerra Zibilaren baitan, Talibanaren eta Iparraldeko Aliantzaren arteko guda baten lekuko izan zen, Massoud komandantearen gidaritzapean, berriro ere Talibanek eskualdea hartzea ekidin zuenean. Afganistango Errepublika Islamiarraren garaian, herrialdeko eskualderik seguruena zela esan ohi zen, eta 2021eko abuztutik ere Panjshir erresistentziaren gune nagusia da Afganistango Emirerri Islamiarraren aurka.

## Erreferentziak

* ↑ «Xinhua - English» web.archive.org 2006-10-16 (Noiz kontsultatua: 2021-08-18).
* ↑ lcweb2.loc.gov (Noiz kontsultatua: 2021-08-18).
* ↑ (Ingelesez) Nast, Condé. (2007-12-03). «Massoud's Last Conquest» Vanity Fair (Noiz kontsultatua: 2021-08-18).
* ↑ «Foreign kayakers surprise Afghans in the Panjshir Valley» The National (Noiz kontsultatua: 2021-08-18).
* ↑ (Ingelesez) «The Panjshir Valley: what is the main bastion of resistance against the Taliban advance in Afghanistan» Market Research Telecast 2021-08-16 (Noiz kontsultatua: 2021-08-18).
* ↑ (Ingelesez) «As Taliban takes over, one Afghan province is still standing strong - Here\» Free Press Journal (Noiz kontsultatua: 2021-08-18).

## Kanpo estekak

* Datuak: Q974525
# Panjshir probintzia

Panjshir edo Panjsher (persieraz: پنجشیر, hitzez hitz "bost lehoiak") Afganistango 34 probintzietako bat da, herrialdearen ekialdean dagoena. Barnean Panjshir bailara du eta 2004ko apirilean bereizi zen Parwan probintziatik. 3.610 km²-ko azalera du eta 2009an 139.100 biztanle zituen Hiriburua Bazarak da.
Biztanle gehienak Tajik etniakoak dira, baino badira Hazarak, Paxtunak, Nuristaniak eta Pashaiak ere.
Panjshir bailara, Salangeko tunelarekin batera, Afganistango iparraldera iristeko bide garrantzitsuena da. Afganistango gerran sobietarrek erasoaldi ugari egin zuten baino Ahmad Shah Massoud buru zuten mujahidinek beti aurre egin zieten.

## Erreferentziak

* ↑ World Gazetteer: Afganistanhanistan: Administrative Divisions (population and area)
* ↑ Islamic Republic of Afganistanhanistan Central Statistics Organization (CSO)

## Kanpo estekak

* (Ingelesez) NPS: Panjshir Province
* Datuak: Q181235
* Multimedia: Panjshir Province / Q181235
# Pankaj Mishra

Pankaj Mishra (India, 1969 - ) idazle indiarra da.
Lanak ingelesez eman ditu eta hagitz ezaguna da literaturaren inguruan hainbat aldizkarietan idatzitako artikuluei esker. Bere obretan behin eta berriro agertzen da mendebaldeko zibilizazioak Indiako zibilizazioarengan izan eta izaten ari den eragina. Aldi berean, mundializazio prozesuak Indiako gizartean eragiten dituen aldaketak ditu aztergai.

## Liburuak

* Age of anger: a history of the present (2017)
* A great clamour: encounters with China and neighbours (2013)
* For the ruins of empire: the intelellectuals who remade asia (2012)
* Kashmir: the case for freedom(2011)
* Temptations of the West: How to Be Modern in India, Pakistan, Tibet, and Beyond. (2006)
* An End to Suffering: the Buddha in the World. (2004)
* The Romantics. (2001)
* Butter Chicken in Ludhiana:Travels in Small Town India. (1995)

## Kanpo estekak

* (Ingelesez) Pankaj Mishra
* Datuak: Q277575
* Multimedia: Pankaj Mishra / Q277575
# Pankarta

Pankarta protesta publiko batean zehar zabaltzen den zur, oihal, plastiko edo kartoi gaineko eslogan bat da, jendearen arreta erakarri eta protestaren zioa azaltzeko erabiltzen dena.

## Kanpo estekak

* Datuak: Q606876
* Multimedia: Placards / Q606876
# Penelewey

Penelewey, Ingalaterrako Kornualles konderriko herrixka bat da.

## Kanpo estekak

* Datuak: Q7162552
* Multimedia: Penelewey / Q7162552
# Penegoes

Penegoes, Galesko udalerri bat da, Powys konderrian. A489 errepidean dago, Cemmaes Road eta Machynlleth udalerrien artean.

## Kanpo estekak

* Datuak: Q3404986
* Multimedia: Penegoes / Q3404986
# Penelope-Enea

Penelope-Enea Orio Produkzioek Euskal Telebistarako sortutako umorezko telesaila da, Alfonso Arandiak editatua eta Yurre Ugartek idatzia.

## Sinopsia

Oharra: Atal honek istorio osoa edo amaiera argitzen du.
Landare haragijale baten inguruan sortzen diren umorezko egoerak bizi dituzte bertako protagonistek.

## Pertsonaiak

* Olatz Beobide
* Irune Manzano

## Erreferentziak

* ↑ «Sei hilabete telesailik gabe» Berria 2016-11-10.
* ↑ «Yurre Ugarte: «Gogorra iruditu zait nik idatzirikoa beste batek errealizatzea»» Argia 1992-10-4.
* ↑ www.orioprodukzioak.com

## Kanpo estekak

* Datuak: Q29084230
# Penedès

Penedès Kataluniako eskualde historiko bat da. Bartzelonako probintzia eta Tarragonako probintziaren artean banatzen da. 1936ko eskualde banaketa indarrean sartu zenean eskualde historiko hau gaur egungo hiru eskualdetan banaturik gelditu zen: Alt Penedès (Bartzelonako probintzia), Baix Penedès (Tarragonako probintzia) eta Garraf (azken hau Bartzelonako probintzian kokatua eta Itsasaldeko Penedès ere deitua, katalanez Penedès Marítim edo Marina del Penedès).
Katalanezko penedestarrem izena gizonezkoentzat penedesenc eta emakumezkoentzat penedesenca da.

## Kanpo estekak

* Datuak: Q579384
* Multimedia: Penedès / Q579384
# Penedèseko ardoa

Penedèseko ardoa Kataluniako jatorrizko izendapena duen ardo mota da, tradiziorik luzeena eta ekoizpenik handiena dauzkana. Alt eta Baix Penedèseko eskualdeak ekoizlerik handienak dira, beste zonalde batzuetan ere egiten duten arren.
Eskualde osoak 27.542 hektareako azalera dauka eta hiriburua Vilafranca del Penedès da. Gaur egun 5.800 ardogile eta 152 upategi daude, eta urteko ekoizpena 1.500.000 hektolitrorena da.

## Zurien motak

Macabeu, xarel·lo, parellada, chardonnay eta subirat parent.

## Beltzen motak

Garnatxa, monastrell, ull de llebre, cabernet sauvignon, merlot eta samsó.

## Kanpo estekak

* (Katalanez)(Ingelesez)(Gaztelaniaz)Penedèseko Jatorrizko Izendapenaren webgunea
* Datuak: Q2841161
* Multimedia: Penedès (DO) / Q2841161
# Peneiako poni

Peneiako ponia, (grezieraz: αλογάκι της Πηνείας), Grezia aldeko Peloponesoko bertako zaldi arraza baten izena da. Poni hauen kopurua oso murritza izanik, arraza oso berezia da.
Peneiako zaldia bere tamainagatik ponien sailkapen taldean sartzen da.
Peneiako ponia Balkanetako zaldi arrazen artean kokatzen da. Bertan Albaniako ponia, Aénos, Arravani, Bosniako ponia, Skyros ponia, Krk-ko uharteko ponia, zein Pindoko ponia sailkatuak daude.

## Etimologia

"Peneia" Peloponesoko lurmuturraren izen poetikoa da, testu klasikoetan egertzen dena. Arrazaren beste izenak honakoak dira; pinia, geogalidiko eta georgaludiko.

## Arrazaren historia eta hedapena

Peneiako ponia arraza zaharra da eta Peloponesoko Eleia eskualdean hedatzen da. Eskualde hau nahiko menditsua da.
Arrazaren liburu ofiziala 1995. urtean ireki zuten.
Poni honen jatorria segaruski Pindoko ponia da, baina aspalditik Anglo-Arabiar, Anglo-Normandiar eta Nonius zaldi arrazekin gurutzatua izan da.

## Erreferentziak

* ↑ http://www.ansi.okstate.edu/breeds/horses/pinia/

## Bibliografia

* Mason, I.L. 1996. "A World Dictionary of Livestock Breeds, Types and Varieties. Fourth Edition". C.A.B International. 273 pp.

## Kanpo estekak

* (Ingelesez) Arrazari buruzko argazki eta artikuloa
* (Ingelesez) Arrazari buruzko artikuloa
* (Ingelesez) Arrazaren deskribapen laburra
* Datuak: Q1819727
# Penelope (Texas)

Penelope Texasko herri bat da. Hill konderrian kokatua dago. 2010ean 198 biztanle zituen, 2,57 kilometro koadrotan banatuta.

## Ikus, gainera

* Hill konderria

## Kanpo estekak

* Datuak: Q982202
# Penela

Penela Portugalgo Coimbrako barrutian dagoen udalerria da.

## Banaketa administratiboa
### Fregesiak

* Cumieira
* Espinhal
* Podentes
* Rabaçal
* Santa Eufémia
* São Miguel

## Demografia

Biztanleriaren bilakaera (1801 – 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 6 893 | 7 671 | 9 954 | 10 754 | 9 438 | 8 023 | 6 919 | 6 594 | 5 983 |

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Penelako udalaren webgunea.
* Datuak: Q576924
* Multimedia: Penela / Q576924
# Penelles

Penelles Kataluniako udalerria da, Noguera eskualdean eta Lleidako probintzian kokatua. 2009ko urtarrilaren 1eko erroldaren arabera 546 biztanle zituen. 25,5 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 993 | 1.211 | 1.218 | 1.176 | 1.101 | 1.171 | 1.127 | 1.049 | 707 | 571 | 519 | 546 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea.
* Datuak: Q1769551
* Multimedia: Penelles / Q1769551
# Penelope

Penelope izenarekin honako terminoak aurki daitezke:
* Penelope Homeroren Odiseako pertsonaia da
* Penelope emakume izena da.

## Literatura eta mitologia

* Penelope, greziar mitologiako Panen ama da
* Penelope Clearwater, Harry Potterren eleberrietako pertsonaia da

## Filmeak eta antzerkia

* Penelope (2006), Christina Riccirekin
* Penelope (1966), Natalie Woodekin
* Penelope (1912), William Somerset Maughamena

## Musikan

* Penelope (Great Big Sea)
* Penelope (Pinback)
* Penelope (opera)
* Penélope (Serrat)
* Penélope (Brassens)
* Penelope (Kirkland)

## Beste erabilera batzuk

* Penelope, Cracidae familiako hegazti generoa
* Penelope (e-posta klientea)
* Penelope (kraterra), Saturnoren Tetis ilargian dagoen kraterra
* HMS Penelope
* SS Penelope, Norbegia eta Finlandiako kargo itsasontzia
# Oñatiko Jaurerria

Oñatiko Jaurerria XII. mendetik XIX. mendera arte Oñati eta inguruko herrietan garatu zuten Erdi Aroko aginte sistema izan zen.

## Historia

Oñatiko jaun guztiak, Gebara leinukoak, Iruñeko Erresumako basailuak ziren antzinatik eta ganbotarrekin lotura estua zuten. Ez da guztiz ezaguna noizkoa den Oñatiko Jaurerria: Iruñeko erregeek leinuari titulua 1200an Gipuzkoa galdu baino lehen. Titulua aipatzen duen lehendabiziko agiria 1284koa da; hala ere, XIV. mendeko agiri batek 1149. urtekotzat jotzen du sorkuntza.
XV. mendean eta, jadanik Gaztelako koroaren zuzendaritzapean, jaurerria konderri bihurtu zen, lehendabiziko kondea Eneko Velez Gebarakoa izanik. 1481ko irailaren 18an Errege katolikoek Aragoiko Erresumako aurreratu eta aholkulariari eman zioten. "De iure" eman ere, "de facto" Oñatiko jaunek titulua aspalditik erabiltzen zutelako, Henrike IV.a Gaztelakoaren garaietan ohikoa zen bezala. 1640an Filipe IV.a Espainiakoak kondeak Espainiako handiki bihurtu zituen.
Jaurerri "burujabea"ren estatusak mendez mende iraun zuen XIX. mendeko liberalismoak herria jauntxoen eskuetatik askatu arte. Lehen saiakera batzuk izan zuten arren, 1845eko urriaren 9an behin betiko Gipuzkoarekin anexioko eskritura formalizatu zuten.

## Oñatiko jaunen zerrenda

Hona hemen Gebaratarren zenbait jaunen izenak:
* Eneko Velez Gebarakoa
* Petri Velez Gebarakoa, Arrasate erre zuena.
* Eneko Velez Gebarakoa (1566-1644)
* Eneko Velez Gebarakoa (1597-1658)
* Beltran Velez Gebarakoa (?-1652)
* Eneko Velez Gebarakoa (1642–1699)

## Erreferentziak

* ↑ Auñamendi Entziklopedia: Oñati
* ↑ Gran Enciclopedia de España (1999).- ISBN 84-87544-01-0
* ↑ El Señorío de Oñate: Independiente del País Vasco
* ↑ Tellagorri: Oñate, feudalismo vivo y efectivo hasta 1845

## Kanpo estekak

* Datuak: Q112206852